Martin Korenjak

Martin KORENJAK (naskiĝinta la  en Wels) estas aŭstra klasika filologo kaj pedagogo.

 Vivo 
Korenjak frekventis lernejojn en Littau kaj pasigis la abiturientan ekzamenon en Bregenz en 1989. Post soldata servo en St. Johann (Tirolo) li studis ekde aŭtuno 1990 ĉe la Universitato de Innsbruck klasikan filologion (latina kaj helena) por instruado en gimnazioj pluse lingvikon. En la 15.9.1994 li bakalaŭriĝis kaj iris al la Universitato de Heidelberg, kie li doktoriĝis en la 10.2.1996 ĉe Michael von Albrecht kaj Glenn W. Most per la tezo Die Ericthoszene in Lukans Pharsalia. Inter septembro 1996 kaj marto 1997 li trapasis la staĝon por gimnaziaj instruistoj en privata lernejo en Salcburgo.

Inter 1997-2003 Korenjak estis universitata asistento ĉe la Instituto por lingvoj kaj literaturoj de la insbruka universitato, la antaŭa Instituto pri klasika filologio. En septembro 1998 li ricevis esplorstipendion de Deutscher Akademischer Austauschdienst. Per la skribitaĵo Synergos tou legontos. Die Rolle des Publikums und seine Interaktion mit dem Redner in der sophistischen Rhetorik der Kaiserzeit li habilitiĝis en 1999. En februaro 2001 li invititis fare de la Fondaĵo Hardt por dusemajna esplorrestado al Vandœuvres. En somero 2002, havante la elekton sekvi vokojn fare de la universitatoj en Frankfurto ĉe Majno kaj de Berno, li iris Svislandon. Ekde somera semestro 2003 li estis orda profesoro pri klasika filologio (kun latinaĵoj en la centro) en la svisa ĉefurbo. En februaro 2009 li revenis al Innsbruck kiel profesoro pri klasika filologio kaj malklasika latina lingvo.

 Eksteraj ligiloj 

 informoj ĉe DDB
 Korenjak sur la insbrukaj altlernejaj paĝoj


Kategorio:Aŭstraj profesoroj
kategorio:Aŭstraj klasikaj filologoj
kategorio:Universitato de Innsbruck